Jagskou-skietvoorval: Pa weer in hofDag 1 van HuntEx2014 by Gallagher Estate Foto: HuntEx, Facebook Sean Kotzin wat sy seun per ongeluk by die Huntex2014-jagskou in Midrand geskiet het, sal na verwagting Donderdag weer in die Alexandra-landdroshof verskyn. Kotzin is aangekla van die nalatige gebruik van ŉ vuurwapen. Hy is op 30 April in hegtenis geneem en is vrygelaat op borgtog van R2 000. Sy sewejarige seun is kritiek beseer toe sy vuurwapen per ongeluk in ŉ toiletafskorting by HuntEx2014 by Gallagher Estate in Midrand afgegaan het. Hy is in die bors getref. Tydens sy vorige hofverskyning is die saak uitgestel omdat die ballistiese en mediese verslae steeds uitstaande was. – SAPA Lees ook: Jagskou: Pa vlugtig in hof Jagskou: Pa weer in hof ná hy seun per ongeluk skiet Jagskou-skietongeluk: Seun terug skool toe Jagskou: Pa in hof wat seun per ongeluk skiet Vuurwapenskou: Pa aangekla wat seun per ongeluk skiet Pa skiet seun per ongeluk by vuurwapenskou